钦定古今图书集成/明伦汇编/闺媛典/第320卷 > 皇清五十三 > 吴尔壮妻沈氏
## 钦定古今图书集成/明伦汇编/闺媛典/第320卷 > 皇清五十三 > 吴尔壮妻沈氏

按《石门县志》：沈氏，诸生吴尔壮妻，庐州守沈戬榖女。年二十壮即世。殓时，氏跃入棺，诸姑伯姊力挽出之，谓曰：“姑在，二女俱幼，奈何不计？” 乃手口拮据膳姑，朝夕嫁女葬夫，靡不殚力。家日落举火，无室，而坚贞之操，三十年如一日。邑令旌之。